cyanic-selkie/wikianc huggingface dataset:
Marie Antoinette
Kwynende gewildheid (1782-85)
Graaf Axel von Fersen, is na sy terugkeer uit Amerika in Junie 1783, aanvaar in die koningin se private vereniging. Daar was bewerings dat die twee romanties betrokke was, maar aangesien die meeste van hul korrespondensie verlore geraak het of vernietig is, kon daar geen oortuigende bewyse gevind word nie.
Gereformeerde kerk Nelspruit
Die Gereformeerde kerk Nelspruit is in 1947 gestig. Ds. J.C. Lessing het die eerste kerkgebou, op die hoek van Russel- en Nelstraat, se hoeksteen op 12 Mei 1956 gelê. Die huidige kerkgebou, op die hoek van Wilge- en Koraalboomlaan, is in die naweek van 15 tot 17 April 1977 in gebruik geneem tydens die 30-jarige bestaansfees van die gemeente. Dis ’n doelmatige gebou met ’n aantal katkisasielokale, wat in die week as naskoolsentrum dien. Die kerk bied sitplek aan sowat 600 kerkgangers. Al die banke en houtwerk is van kiaathout vervaardig.
Gereformeerde kerk Groblersdal
Die Gereformeerde kerk Groblersdal het op 16 November 1940 afgestig van die Gereformeerde kerk Bronkhorstspruit, wat tot 1956 as Erasmus bekendgestaan het. Ene mnr. Bezaans het 2 morg grond in die bos buite die dorp aan die gemeente geskenk. ’n Boukommissie is aangestel en drie erwe is ook op Marble Hall aangekoop. Die hoeksteen van Groblersdal se Gereformeerde kerkgebou is in 1949 gelê en dis op 2 Desember 1950 in gebruik geneem. Tydens dié geleentheid het ds. H.J.R. du Plessis voorgegaan met as teks Psalm 100:2.
Taliban
Die Taliban is in 1994 in die suide van Afganistan gevorm en is deur Pakistan en Saoedi-Arabië ondersteun. Ten tye van hul bewind is ekstreme Islamitiese wette, selfs meer ekstremisties as in die res van die Moslem-wêreld, instel. Baie van die kritiek teen hulle het vanaf Moslem-geledere gekom. Diewe se hande is byvoorbeeld afgekap sodat hulle nie weer kon steel nie. Ander misdadigers is vinnig en sonder 'n billike verhoor tereggestel. Mense wat geweier het om die wet te volg, is as nie-Moslems en vyande beskou. Mans moes vyf keer per dag 'n moskee besoek om te bid (nie-Moslems in Afganistan was nie hiertoe verplig nie). Die Taliban het ook mettertyd dwarsoor die wêreld vir hul uiters slegte behandeling van vroue berug geword.
Hendrik die Seevaarder
Ideale
In Augustus 1415 verslaan Hendrik, sy pa en sy broers met ‘n leërmag die More by Ceuta. Dit was hul eerste verowering op Afrika-grondgebied. Weens die groot roem wat Hendrik in die veldtog verwerf, word hy aangestel as die goewerneur van Ceuta. Hier kom hy in aanraking met Arabiere en hul karavane wat uit Timboektoe en omgewing kom handeldryf het. Hierdie manne se verhale bring Hendrik op die idee dat Portugese seevaarders self om die weskus van Afrika kan seil op soek na die bronne van die handelsware, veral slawe en goud. Hy beoog om ‘n seeweg om Afrika na Indië te vind wat vry was van die dreigende More. Volgens hom was die aarde rond en moes dit dus moontlik wees. Dan kon hy die sterkte van die More vasstel, bondgenote teen hulle soek, ‘n Kruistog teen hulle voer, die Christelike geloof versprei en probeer om kontak te maak met die priester Jan.
Louise Carver
Louise Carver (9 Junie 1869 – 18 Junie 1956) was 'n Amerikaanse aktrise en skryfster. Sy was bekend vir haar rolle in die rolprente The Man from Blankley's (1930) en The Big Trail (1930).
Arthur Rubinstein
Musiek en loopbaan
Rubinstein was gewalg deur Duitsland se optrede tydens die oorlog en het nooit weer daar gespeel nie. Sy laaste uitvoering in Duitsland was in 1914. In die herfs van 1919 het Rubinstein deur die Britse eilande getoer saam met die sopraan Emma Calvé en die tenoor Vladimir Rosing. Rubinstein het op 5 Januarie 1920 via Southampton uit Engeland vertrek na New York op die Red Star Line "Lapland". In 1921 het Rubinstein twee Amerikaanse toere onderneem en saam met Karol Szymanowski en sy vriend Paul Kochanskina na New York gereis. In 1934 het die pianis gesê het dat hy sy tegniek tydens sy vroeë jare afgeskeep het en slegs op natuurlike talent staatgemaak het. Hy het hierna uit die openbare oog en konsertlewe onttrek vir 'n aantal maande met die doel van intensiewe studie en oefening.
Eunapius crassissimus
Eunapius crassissimus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
T.T. Spoelstra
Breër betrokkenheid
Tydens sy lang bediening het ds. Spoelstra in baie deputategroepe gedien en 'n leidende rol in die kerkverband gespeel. Hy was al in 1930 kurator van die Teologiese Skool Potchefstroom waar hy bykans 35 jaar getroue en vrugbare diens gelewer het. In 1961 het hy die voorsitter geword van die eerste kuratorium van die Hammanskraalse Teologiese Skool. Hy was twee maal voorsitter van die Nasionale Sinode, waarvoor hy uitmuntend toegerus was (hy was geskool in die kerkreg en o.m. medeskrywer van 'n verklaring van die Kerkorde), volgens ds. De Vos.
Arthur Rubinstein
Musiek en loopbaan
Rubinstein se outobiografie bevat twee volumes: My Young Years (1973); en My Many Years (1980). Baie persone was ontstig oor die volumes se beklemtoning van persoonlike herinneringe bo die oor musiek. Die pianis Emanuel Ax, te wete een van Rubinstein se grootste bewonderaars, was diep teleurgesteld deur My Many Years. "Tot op daardie stadium", het hy aan Sachs gesê, "het ek Rubinstein verafgod - ek wou 'n lewe soos syne hê, die boek het dit alles egter verander."
Rubinstein het eenkeer in 'n reflektiewe bui opgemerk: "Dit is doodeenvoudig my lewe; musiek. Ek leef dit, asem dit in, praat daarmee. Ek is amper bewusteloos daarvan. Nee, ek bedoel nie dat ek dit as vanselfsprekend aanvaar nie; mens moet nooit een van die gawes van God as vanselfsprekend neem nie, maar dit is soos 'n arm, 'n been, 'n deel van my. Aan die ander kant is boeke en skilderye, tale en ook mense deel van my passies, altyd daar om geniet te word. Reis ook. Ek is 'n gelukkige man om in 'n bedryf werksaam te wees wat my toelaat om so baie op die pad te wees. Op die trein en op die vliegtuig beskik ek ook oor heelwat tyd om te lees. In die opsig is ek weereens gelukkig om 'n pianis te kan wees. Dit is 'n pragtige instrument, die klavier, net die regte grootte ook, sodat jy dit nie kan saamneem nie. In pleks daarvan om te oefen, kan ek lees. Is ek nie 'n gelukkige man nie?"
Oor oefening
Tydens sy jeug − as 'n pianis met 'n natuurlike aanvoeling en 'n reuse tegniek − het Rubinstein so min as moontlik geoefen en spoedig nuwe stukke aangeleer sonder behoorlike aandag aan die tekstuele konteks en detail daarvan. Hy het op sy persoonlike sjarme staatgemaak om die gebrek aan afwerking in sy spel te verberg. Sy houding teenoor sy spel het egter ná sy huwelik verander. Hy het in die somer van 1934 sy hele repertorium begin hersien. "Ek het teruggegaan werk toe - ses ure, agt ure, nege ure per dag," het hy 1958 gesê. "En 'n vreemde ding het gebeur. ... ek het nuwe betekenis, nuwe eienskappe, nuwe moontlikhede in musiek ontdek wat ek al meer as 30 jaar op gereelde basis speel." Oor die algemeen was Rubinstein egter van mening dat die grootste gevaar vir jong pianiste is om oordadig te oefen. Rubinstein het gereeld voorgestel dat jong pianiste hoogstens drie ure per dag moet oefen. "Ek is baie, baie lui gebore, en oefen nie altyd baie lank nie," het hy gesê, "maar ek moet, tot my verweer sê dat dit nie, wat betref mens se musikaliteit, goed is om te veel te oefen nie. Wanneer jy dit doen klink dit asof die musiek uit jou sak uit kom. As jy met 'n gevoel van "Ag, ek ken dit" speel, speel jy sonder daardie klein druppel vars bloed wat nodig is − en die gehoor voel dit aan." Oor sy eie oefenmetodes het hy gesê: "By elke konsert verlaat ek my op die oomblik. Ek moet die onverwagte, die onvoorsiene, ondervind. Ek wil 'n waaghals wees en kanse waag. Ek wil verbaas wees oor die resultaat daarvan. Ek wil dit meer geniet as die gehoor. Op die manier kan die musiek weer opnuut blom. Dit is soos om liefde te maak. Die daad is altyd dieselfde, maar elke keer is dit anders."
Dorothy Revier
Dorothy Revier (18 April 1904 – 19 November 1993) was 'n Amerikaanse aktrise. Sy was bekend vir haar rolle in die rolprente Border Women (1924), Steppin' Out (1925), Call of the West (1930), en The Avenger (1931).
Wolkesuikerbos
Op die SANBI-rooilys is dit as "kritiek bedreig" (CR) gelys.
Edwin Tulley Newton (paleontoloog)
Die standaard outeursafkorting E.T.Newton word gebruik wanneer hy as die skrywer van 'n botaniese naam aangehaal word.
Kalksteenspeldekussing
In Engels staan dit as die Limestone pincushion bekend.
Gereformeerde kerk Marble Hall
Die dorp Marble Hall was tot 1961 ’n wyk van die Gereformeerde kerk Groblersdal, wat in November 1940 van die Gereformeerde kerk Erasmus (Bronkhorstspruit) afgestig het. In 1960 het die kerkraad van Groblersdal besluit om ’n kerkgebou op Marble Hall te bou en wel op die hoek van Marble-Weststraat en Derde Laan. Dit het R4 934 gekos Op 8 Oktober 1960 het ds. H.J.R. du Plessis die hoeksteen gelê en is die gebou in gebruik geneem. Die messelwerk is deur ’n lidmaat, J.J. Potgieter, gedoen en lidmate het met die bouwerk gehelp waar hulle kon.
Suid-Afrikaanse Klas 19E
Die Suid-Afrikaanse Klas 19E is 'n unieke Suid-Afrikaanse elektriese lokomotief van die Transnet Freight Rail-era. In 2009 het Transnet Freight Rail die eerste van 110 nuwe Klas 19E-lokomotiewe in diens geplaas op die "Coalink"-lyn van Ermelo na Richardsbaai. Dit beskik oor 'n Bo-Bo-wieluitleg, en is 'n enkelkajuit, dubbelspanning lokomotief. Dit kan dus outomaties oorskakel op trajekte met verskillende elektriese spannings, nl. 3 kV gelykstroom of 25 kV wisselstroom, waar nodig.
Archaeopteryx
Archaeopteryx (soms op sy ou Duitse naam, Urvogel, "oervoël", genoem) is 'n genus voëlagtige dinosourusse. Die naam kom van die antieke Griekse ἀρχαῖος (archaīos, "antiek") en πτέρυξ (ptéryx, "veer" of "vlerk"). Tussen die laat 19de en vroeë 21ste eeu is Archaeopteryx algemeen deur paleontoloë en in gewilde verwysingsboeke aanvaar as die oudste bekende voël (lid van die groep Avialae). Ander moontlike lede van Avialae is sedertdien geïdentifiseer, insluitend Anchiornis, Xiaotingia en Aurornis.
Oorsig
Archaeopteryx het in die laat Jura, sowat 150 miljoen jaar gelede, voorgekom in wat nou Suid-Duitsland is, in 'n tyd toe Europa 'n argipel eilande in 'n vlak, warm tropiese see was. Dit was baie nader aan die ewenaar geleë as nou. Die diere was omtrent so groot soos die Eurasiese ekster, met die grootste individue moontlik so groot soos 'n raaf van sowat 0,5 m lank. Ondanks hulle klein grootte, breë vlerke en veronderstelde vermoë om te vlieg of sweef, het Archaeopteryx meer in gemeen gehad met ander klein Mesosoïese dinosourusse as met moderne voëls. Hulle het veral die volgende kenmerke gedeel met lede van Dromaeosauridae en Troodontidae: kake met skerp tande, drie vingers met kloue, 'n lang benerige stert, hiperuitstrekbare tweede tone ("moordkloue"), vere (wat ook op warmbloedigheid dui) en verskeie eienskappe van die skelet.
Archaeopteryx is lank beskou as die begin van die evolusiestamboom van voëls. Dit het eienskappe wat aan voëls herinner, soos lang, sterk arms. In onlangse jare het die ontdekking van verskeie klein, geveerde dinosourusse egter vrae vir paleontoloë geskep oor watter diere moderne voëls se voorsate was en watter verwant aan voëls was.
Die meeste van die elf fossiele sluit afdrukke van vlerke in. Omdat die vere van 'n gevorderde stadium was (vlugvere), is die fossiele bewys daarvan dat die evolusie van vere lank voor die laat Jura begin het. Die tipespesie van Archaeopteryx is ontdek net twee jaar ná die publikasie van Charles Darwin se On the Origin of Species. Dit lyk of Archaeopteryx Darwin se teorieë bevestig en dit het sedertdien 'n sleutelbewys geword vir die oorsprong van voëls, asook in die debat oor oorgangsfossiele en die bevestiging van evolusie.
Kaap Canaveral- ruimtemagstasie
Geskiedenis
Die CCSFS-gebied is sedert 1949 deur die Amerikaanse regering gebruik om missiele te toets, toe president Harry S. Truman die Joint Long Range Proving Ground by Cape Canaveral gevestig het. Die ligging was een van die beste in die vasteland van die Verenigde State vir hierdie doel, aangesien dit vir lanserings oor die Atlantiese Oseaan toegelaat het, en is nader aan die ewenaar as die meeste ander dele van die Verenigde State, wat vuurpyle in staat gestel het om 'n hupstoot te kry van die Aarde se rotasie.
Gemini en vroeë Apollo
Die tweeman Gemini-ruimtetuig is in 'n wentelbaan gelanseer deur 'n afgeleide van die Lugmag se Titan II-missiel. Twaalf Gemini-vlugte is vanaf LC-19 gelanseer, waarvan tien beman was. Die eerste bemanningsvlug, Gemini 3, het op 23 Maart 1965 plaasgevind. Latere Gemini-vlugte is ondersteun deur sewe onbemande lanserings van die Agena-teikenvoertuig op die Atlas-Agena vanaf LC-14, om rendezvous en dok te ontwikkel, krities vir Apollo. Twee van die Atlas-Agena-voertuie kon nie die wentelbaan op Gemini 6A en Gemini 9 bereik nie, en 'n verkeerde opstelling van die neuskegel op 'n derde het veroorsaak dat dit nie in die wentelbaan afgeskop is nie, wat verhoed het dat dit aan Gemini 9A gedok het. Die laaste vlug, Gemini 12, is op 11 November 1966 gelanseer.
In 1972 het NASA beide LC-34 en LC-37 gedeaktiveer. Hulle het vir 'n kort tyd oorweeg om beide te heraktiveer vir die bekendstelling van die Apollo-toepassingsprogram na die einde van Apollo, maar het eerder die Kennedy Space Center-lanseringskompleks gewysig om die Saturn IB vir die Skylab- en Apollo-Soyuz-toetsprojeklanserings te hanteer. Die LC-34-diensstruktuur en naelstringtoring is vernietig, wat net die betonlanseringsvoetstuk as 'n monument vir die Apollo 1-bemanning gelaat het. In 2001 is LC-37 weer in gebruik geneem en omskep om Delta IV-lanseringsvoertuie te diens.
Psoralea aphylla
Psoralea aphylla is 'n plantspesie in die familie Fabaceae en is endemies aan die Wes-Kaap. Die plant word tot 4 m hoog, 'n klein boom en vorm deel van die fynbos. Dit groei meestal op rivierbanke en dra wit en blou blomme.
Spiritualiteit
Definisie
Daar is geen enkele definisie van spiritualiteit waaroor algemeen saamgestem word nie.. Ondersoeke na die definisie van die term, soos dit in wetenskaplike navorsing gebruik word, toon 'n wye reeks definisies met beperkte oorvleueling. 'n Opname van oorsigte deur McCarroll wat elkeen oor die onderwerp van spiritualiteit handel, het sewe-en-twintig eksplisiete definisies gegee, waaronder; "daar was min ooreenstemming.” Dit belemmer die sistematiese studie van spiritualiteit en die vermoë om bevindinge sinvol te kommunikeer. Verder is baie van spiritualiteit se kernkenmerke nie uniek aan spiritualiteit nie; byvoorbeeld selftransendensie, asketisme en die erkenning van 'n mens se verbintenis met almal is deur die ateïs Arthur Schopenhauer as die sleutel tot etiese lewe beskou.
Nemesia (plant)
Spesies
Species sluit in:
Eunapius michaelseni
Eunapius michaelseni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde kerk Strand
Einde 2015 was hier 271 belydende en 54 dooplidmate, die sesde grootste gemeente in die Klassis. In 2001 was die syfers onderskeidelik 397 en 114, maar in 2006 het twee nuwe gemeentes van Strand afgestig. Saam het Strand en die drie afgestigte gemeentes in 2015 552 belydende lidmate gehad.
Stonehenge
Argeoloë glo dit is tussen omstreeks 3000 en 2000 v.C. opgerig. Volgens radiokoolstofdatering in 2008 kon die eerste klippe tussen 2400 en 2200 v.C. opgerig gewees het, terwyl nog ’n teorie bestaan dat blouklippe reeds in omstreeks 3000 v.C. opgerig is.
Funksie en oprigting
Daar is min of geen direkte bewyse oor die metodes wat deur die bouers gebruik is nie. Verskeie skrywers het deur die jare voorgestel dat bonatuurlike of antieke metodes gebruik is omdat dit glo onmoontlik sou gewees het om die klippe andersins te beweeg. Algemene tegnieke met tegnologie uit die Nuwe Steentydperk as basis is egter al in demonstrasies gebruik om klippe van soortgelyke grootte te skuif en in dieselfde posisies te plaas. Voorgestelde funksies van die terrein sluit in gebruik vir astronomiese waarneming of godsdienstige rituele.
’n Tweede onlangse teorie is dat Stonehenge deel was van ’n rituele landskap wat met Durrington Walls verbind was deur lane en die Avonrivier. Daarvolgens was die gebied om Durrington Walls Henge ’n plek vir die lewendes, en Stonehenge ’n plek vir die dooies. ’n Reis met die Avon langs na Stonehenge was deel van ’n rituele reis na die dood, ter ere van voorouers en onlangse afgestorwenes.
Aisleyne Horgan-Wallace
Filantropie
Horgan-Wallace is 'n beskermdame van "Brain Tumor UK" en het opgetree as 'n ambassadeur vir Club4Climate, 'n inisiatief gebaseer op partye in die Londense West End en elders wat daarop gemik was om klimaatsverandering te voorkom. In 2007 voltooi sy die 10 km-rit van Londen om geld in te samel vir Brain Tumor UK, en sy voltooi dieselfde geleentheid op 6 Julie 2008.
Die Nagwag
Sleutelelemente
Die res van die skildery was taamlik donker, en weens die verkleuring van die vernis het dit later nog donkerder gelyk. Daarom is aangeneem dat dit ’n nagtoneel was, en dit is waar die skildery sy naam Die Nagwag gekry het.
Daeg Faerch
Daeg Faerch (gebore 27 September 1995) is 'n Amerikaanse akteur en vervaardiger. Hy is bekend vir sy rolle in die rolprente Halloween (2007), Hancock (2008), en The Accountant (2016), en in die televisiereeks Pushing Daisies (2007).
Tritoniopsis williamsiana
Tritoniopsis williamsiana is 'n meerjarige plant en geofiet wat tot die genus Tritoniopsis behoort en is deel van die fynbos. Die spesie is endemies aan die Wes-Kaap en kom van die Kogelberg tot by die Kleinrivierberge voor. Die plant se habitat word beskerm en die plant word nie bedreig nie, maar word as seldsaam beskou.
John Galsworthy
In sy toneelstukke het hy egter die sosiale probleme tussen arm en ryk, byvoorbeeld die tussen arbeiders en fabrieksdirekteure, uitgebeeld. Hierin het hy gepleit vir wedersydse begrip en menslikheid, maar nooit kant gekies tussen die partye nie. Van die romans wat Galsworthy voor die Eerste Wêreldoorlog geskryf het, is The island pharisees (1904), The country house (1907), Fraternity (1909) en The patrician (1911) die belangrikstes. Gedurende die oorlog het hy as vrywilliger in hospitale gewerk en eers daarna weer begin skryf.
Yeouido demonstrasiewoonstelle
Die Yeouido-demonstrasiewoonstelle is in die Republiek van Korea se Seoul Yeongdeungpo-gu Yeouido-dong geleë. Dit is 'n woonstelkompleks wat 1 584 gesinne kan huisves. Dit is in 1971 voltooi en aan die privaatsektor verkoop.
Geskiedenis
Konstruksie het in 1970 begin en is voltooi in 1971. Dit bestaan ​​uit 1 584 huishoudings in 24 geboue, en is die eerste hoë woonstelle en groot kompleks in Suid-Korea, en die eerste geboue wat in Yeouido gebou is. Die konstruksie is onderneem deur Sambu Construction, Bukuk, Daelim, die Koreaanse konstruksiebedryf, en Hyundai Engineering & Construction.
Henry Rider Haggard
Suid-Afrika, 1875–1882
In 1875 het Haggard se pa hom na die huidige Suid-Afrika gestuur om 'n onbetaalde pos te aanvaar as assistent van die sekretaris van Sir Henry Bulwer, luitenant-goewerneur van die Natal-kolonie. In 1876 is Haggard oorgeplaas na die personeel van sir Theophilus Shepstone, Spesiale Kommissaris vir Transvaal. Dit was in hierdie rol dat Haggard in April 1877 in Pretoria teenwoordig was vir die amptelike aankondiging van die Britse anneksasie van die Suid-Afrikaanse Republiek. Haggard het selfs die Union Jack gehys en die oorgrootte deel van die proklamasie voorgelees nadat die aangewese amptenaar se stem hom in die steek gelaat het.
Alexander McCall Smith
Skrywer
Hy het 30 boeke in die 1980's en 1990's gepubliseer voordat hy die reeks begin het wat hom die wêreld se kennis gebring het. In 2008 het hy 'n reeks aanlyn roman Corduroy Mansions geskryf, met die oudio-uitgawe wat deur Andrew Sachs gelees is teen dieselfde tempo as die daaglikse publikasie beskikbaar gestel. Hy het meer as tien hoofstukke voor publikasie geskryf en gevind dat die ervaring van publikasie in reeksvorm "'n skrikwekkende ding is om 'n roman te skep terwyl sy lesers gekyk het. 'Ek is soos 'n man op 'n koord."
Fraktuur
Behandeling
Dit is dikwels voordeliger om 'n breuk met die operatiewe metode te behandel, omdat die breuk dan sonder enige probleme in die regte posisie geset kan word. So byvoorbeeld kan dybeenhalsbreuk met 'n pen (of 'n pen en 'n plaat, afhangende van die presiese plek waar die fraktuur is) reggemaak word. Dit bring mee dat die gebreekte been baie vinniger weer normaal kan begin funksioneer. 'n Operasie is ook nodig in die geval van 'n dybeenbreuk. Hierdie breuk word herstel met behulp van 'n plaat wat oor die breukspleet vasgeskroef word (osteosintese). Wanneer daar van hierdie tegniek gebruik gemaak word, kan die breukdele onder druk teen mekaar gehou word. Die tegniek staan as drukplaat-osteosintese bekend. Hierdie tegniek maak dit vir die pasiënt moontlik om baie spoediger weer te kan loop, sonder dat die genesing van die breuk daaronder ly.
Jeremy Mansfield
Jeremy Mansfield (15 Augustus 1963 - 31 Oktober 2022) was 'n Suid-Afrikaanse radio-omroeper en televisiepersoonlikheid. Hy was al by verskeie radiostasies werksaam as aanbieder en oorstemkunstenaar en het al etlike televisieprogramme aangebied. Hy het aan terminale lewerkanker gely en is voor sy afsterwe in 'n versorgingsoord opgeneem.
Gereformeerde kerk Pongola
duimnael|links|320px|Die Gereformeerde kerk Pongola.
Pongola is waarskynlik uniek in die Gereformeerde kerkverband in dié opsig dat die Gereformeerdes hier eers behoort het tot ’n gemeente in die buiteland, naamlik die Gereformeerde kerk Goedgegun in eSwatini. Namate die dorp Pongola gegroei het in die jare 1950 tot '55 het die behoefte aan ’n afsonderlike gemeente hier ontstaan sodat die Gereformeerde kerk Pongola in 1955 gestig is. Nadat Goedgegun in 1964 ontbind het, het die lidmate op en om Nhlangano (Goedgegun se nuwe naam) by Pongola ingeskakel.
Jeff Fahey
Jeffrey David "Jeff" Fahey (gebore 29 November 1952) is 'n Amerikaanse akteur en vervaardiger. Hy is bekend vir sy rolle in die rolprente Wyatt Earp (1994) en Alita: Battle Angel (2018), en in die televisiereeks Lost (2004).
Dieremishandeling
Definisie en standpunte
René Descartes het geglo dat diere komplekse masjiene sonder siel, verstand of rede is. In Cartesiese dualisme was die bewussyn uniek tot die mens onder alle ander diere en is dit deur goddelike genade aan fisiese materie gekoppel. Nadere ontleding toon egter aan dat talle menslike eienskappe soos die gebruik van komplekse tekens of simbole en gereedskap, asook 'n selfbewussyn by sommige diere aangetref kan word.
Kulturele rituele
As Asiatiese olifante in Thailand gevange geneem word, gebruik hanteerders dikwels 'n tegniek waarvolgens "hanteerders slaap-ontbering, honger en dors gebruik om die gees van die olifante te breek en hulle onderdanig aan hul eienaars te maak". Verder dryf hanteerders spykers in die ore en voete van die olifante.
Wetgewing in Suid-Afrika
Die Wet op Dierebeskerming nr. 71 van 1962 in Suid-Afrika dek "plaasdiere, mak diere en voëls, en wilde diere, voëls en reptiele wat in ballingskap of onder die beheer van mense is."
Violetta Napierska
Violetta Napierska is 'n Duitse aktrise. Sy is bekend vir haar rolle in die rolprente Der Fluch der Menschheit (1920), Der Fluch der Menschheit - 2 (1920), ''Sträflingsketten - 2. Das Geständnis vor dem Tod (1920), en Der Verfluchte'' (1921).
Unión de Rugby de Buenos Aires
URBA is die grootste unie in Argentinië, met 76 klubs wat direk daarmee geafillieer is, en 15 wat as gaste meeding. Hierdie spanne ding mee in 7 kompetisies wat deur die liggaam georganiseer word, insluitende die Torneo de la URBA (Top 13), die oudste kompetisie in Argentinië. Die eerste kampioenskap is reeds in 1899 gehou.
Kompetisies
Ander kompetisies wat deur die URBA georganiseer word, is die "Universitario" (met 22 universiteitspanne wat in twee afdelings speel), "Femenino" (16 vrouespanne in twee afdelings), en "Empresarial" (27 spanne in twee afdelings). URBA het ook kompetisies vir O19-, O17-, O16- en O15-spanne.
Mintaka
Stelsel
Die helder hoofster in die stelsel is δ Ori A. Sy komponente is Aa1, Aa2 en Ab. HD 36485 word gewoonlik C en die dowwe ster B genoem. Soms word ander name gebruik, wat verwarrend kan wees.
Gereformeerde kerk Vryburg
duimnael|regs|270px|Ds. en mev. [[Jan de Bruin|J.L. de Bruin, van 1935 tot 1943 die eerste leraarspaar.]]
Die Gereformeerde kerk Vryburg is die oudste van die 30 gemeentes in die GKSA se Klassis Noordwes. Einde 2015 het die gemeente 91 belydende en 19 dooplidmate gehad, vergeleke met 158 en 70 einde 2001, toe dit nog deel was van die veel kleiner Klassis Vryburg.
Geboue
B. De Wet Hartman is as argitek aangestel en het die opdrag gekry om ’n kruiskerk te ontwerp. Weens die kalkgrondformasie is pilare gesink waarop die kerkgebou se vloer rus. In hierdie tyd is die ou kerkgebou gesloop om plek te maak vir die nuwe. Eredienste is toe vir eers in die Metodistekerk gehou tot die nuwe kerk voltooi is. ’n Kerkklok is uit Duitsland bestel en die woorde Gereformeerde kerk Vryburg AD 1962' is ingegiet. Hierdie kerk is op 20 Januarie 1963 in gebruik geneem.
Nemesia aurantia
Nemesia aurantia is 'n plant wat deel is van die Scrophulariaceae familie.
Lephalalarivier
Waterkwaliteit
Die Lephalalarivier beskik oor hoë kwaliteit water met sterk vloeiende strome, veral in die boonste streke; dienooreenkomstig is sy biotiese status as "gesond" beoordeel deur gebruik te maak van die Noord-Afrikaanse baber as 'n bio-merker. In die Lapalalawildernis word interessante prehistoriese rotskuns op die walle langs die rivier aangetref. Die opvanggebied van die Lephalala word op 4 868 km2 bereken.
Ystertydperk
Afrika suid van die Sahara
Argeologiese terreine met oonde vir ystersmelting is ook opgegrawe in die Nsukka-streek van Suidoos-Nigerië in wat nou Igboland is: dié by Lejja dateer van 2000 v.C. en van 750 v.C. Die terrein by Gbabiri in die Sentraal-Afrikaanse Republiek het bewyse opgelewer van ystermetallurgie in die vorm van ’n smeltoond en ystersmidwerkwinkel, van so vroeg as onderskeidelik 896-773 v.C. en 907-796 v.C.
Eurypon clavatella
Eurypon clavatella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Shrek
Shrek is 'n rekenaargeanimeerde familie-/buddy-rolprent van 2002 wat deur Andrew Adamson en Vicky Jenson geregisseer is en die stemme van Mike Myers, Eddie Murphy, onder andere, gebruik.
Nemesia cynanchifolia
Nemesia cynanchifolia is 'n plant wat deel is van die Scrophulariaceae familie.
Simfonie no. 5 in C-mineur, op. 67 (Beethoven)
Soos Beethoven se Eroica en Pastorale simfonieë, het die Vyfde Simfonie ook 'n bynaam naas 'n nommer gekry, hoewel nie deur Beethoven self nie. In Germaanse lande staan dit as die "Schicksals-Sinfonie" (Afrikaans: noodlotsimfonie) bekend, en die bekende vyfmaattema staan as die "Schicksals-Motiv" (Afrikaans: noodlotmotief) genoem. Hierdie naam word ook in vertalings gebruik.
Ontwikkeling
Die Vyfde Simfonie het 'n lang ontwikkelingsproses deurloop terwyl Beethoven die musikale idees vir die werk uitgewerk het. Die eerste sketse (rowwe konsepte van die melodieë en ander musikale idees) dateer uit 1804 ná die voltooiing van die Derde Simfonie. Beethoven het sy werk aan die Vyfde Simfonie herhaaldelik onderbreek om aan ander komposisies te werk:
Die finale voorbereiding van die Vyfde Simfonie, wat in 1807–1808 plaasgevind het, is parallel met dié van die Sesde Simfonie uitgevoer, en beide simfonieë is vir die eerste keer tydens dieselfde konsert gehoor.
I. Allegro con brio
Die eerste beweging begin met die viernootmotief wat hierbo bespreek is – een van die bekendste motiewe in Westerse musiek. Daar is heelwat debat onder dirigente oor die wyse waarop die vier openingsmate gespeel behoort te word. Sommige dirigente pas die allegro-tempo streng toe; ander neem die vryheid van 'n swaar interpretasie en speel die motief in 'n baie stadiger, statiger tempo; 'n derde groep speel die motief molto ritardando ('n besliste verlangsaming oor elke viernootfrase), met die verduideliking dat die fermata ('n ongespesifiseerde lengte van 'n noot of rus) oor die vierde noot dit regverdig. Sommige kritici en musici beskou dit as noodsaaklik om die gees van rus-en-twee-en-EEN (soos geskryf) oor te dra, en beskou die meer algemene een-twee-drie-VIER as misleidend. Die kritikus Michael Steinberg het verklaar dat Beethoven met die "ta-ta-ta-taaa"-motief eintlik met agt note begin. Hy wys daarop dat "hulle rym (vier plus vier) en elke groep van vier uit drie vinnige note plus een laer en heelwat langer noot (in werklikheid ongemeet) bestaan." Die stilte tussen die twee rymgroepe is ook minimaal (ongeveer een sewende van 'n sekonde) as ons by Beethoven se metronoommerk gebruik, meen hy.
III. Scherzo: Allegro
Die derde beweging is in ternêre vorm en bestaande uit 'n scherzo en trio. Terwyl die meeste simfonieë voor Beethoven se tyd 'n menuet en trio as derde beweging ingesluit het, het Beethoven verkies om die nuwer scherzo-en-trio-vorm te gebruik.
Die openingstema word beantwoord deur 'n kontrasterende tema wat deur die blaasinstrumente gespeel word, en hierdie volgorde word herhaal. Dan kondig die horings luidkeels die hooftema van die beweging aan. Die trio-gedeelte is in C-majeur en is kontrapuntaal van aard. Wanneer die scherzo vir die laaste keer terugkeer, word dit pizzicato en baie sag deur die strykers uitgevoer. Die scherzo bied kontraste wat ietwat soortgelyk is aan dié van die stadige beweging [Andante con moto] deurdat die kontraste afgelei is van die uiterste verskil in karakter tussen scherzo en trio. Die scherzo kontrasteer dan hierdie figuur met die beroemde motief (3+1) van die eerste beweging, wat geleidelik die wese van die hele beweging oorneem. Die derde beweging is ook bekend vir sy oorgang na die vierde beweging, wat algemeen beskou word as een van die grootste musikale oorgange van alle tye.
IV. Allegro
Die vierde beweging begin onmiddellik sonder 'n pouse ná die oorgang. Die musiek weergalm in C majeur – 'n ongewone keuse omdat mens sou verwag dat 'n simfonie wat in C-mineur begin in daardie toonsoort behoort te eindig. Maar in Beethoven se eie woorde: "Baie beweer dat elke mineurwerk in die mineur moet eindig. Nego! ... Vreugde volg op hartseer, sonskyn—reën."Die triomfantlike en opgeruimde finale is gekomponeer in 'n ongewone variant van sonatevorm: Aan die einde van die ontwikkelingsgedeelte stop die musiek op 'n dominante kadens, fortissimo gespeel, en die musiek gaan ná 'n pouse met 'n kalm herhaling van die "horing-tema" van die scherzo aan. Die rekapitulasie word dan ingelei deur 'n crescendo wat uit die laaste mate van die geïnterpoleerde scherzo-afdeling geneem is, net soos dieselfde musiek in die opening van die beweging ingebring is. Die gebruik om die finale te onderbreek met materiaal uit die derde "dans"-beweging is deur Haydn begin, wat dieselfde strategie in sy Simfonie no. 46 in B-majeur (1772) gevolg het. Ons weet egter nie of Beethoven met hierdie werk bekend was nie.
Noodlotsmotief
Die aanvanklike motief van die simfonie word soms gesien as 'n simbool van die noodlot wat aan die deur klop. Dit is Beethoven se sekretaris en factotum Anton Schindler, wat baie jare ná Beethoven se dood met hierdie idee vorendag gekom het. Hy skryf:"Die komponis het self die sleutel tot hierdie dieptes verskaf toe hy eendag, in hierdie skrywer se teenwoordigheid, na die begin van die eerste beweging gewys het en in hierdie woorde die grondgedagte van sy werk uitgedruk het: 'Só klop die noodlot aan die deur!'"Schindler se getuienis oor enige saak van Beethoven se lewe word deur baie kenners afgemaak. Daar word geglo dat Schindler inskrywings in Beethoven se sogenaamde "gespreksboeke" (boeke waarin die dowe Beethoven ander mense sover gekry het om hul kant van hul gesprekke met hom neer te skryf) vervals het. Boonop word daar dikwels opgemerk dat Schindler 'n hoogs geromantiseerde siening van die komponis gehuldig het.
Freda Linde
Jeugverhale en kinderlektuur
Dit is egter op die gebied van die jeug- en kinderliteratuur dat sy die grootste bydrae tot die Afrikaanse letterkunde lewer. In hierdie genre dek sy feitlik alle moontlikhede en haar boeke sluit in prenteboeke en eerste leesboeke, verhale vir 7-9 jariges, verhale en verse vir die ouderdomme 6-12 jaar, jeugromans en selfs vakliteratuur. Haar kinderliteratuur word in onder andere Engels, Duits, Kwanyama en Nama vertaal, terwyl sy self ook meer as honderd boeke vir kinders van ander tale in Afrikaans vertaal. Die natuur speel ’n groot rol in haar werk en dien behalwe as agtergrond ook as fokuspunt vir tematiese ontwikkeling en karakterbeelding. Opvallend is die genuanseerde uitbeelding van goed en kwaad in die karakters, met aspekte van albei, terwyl die grondliggende wetenskaplikheid van haar waarnemings sentimentaliteit voorkom. Vele wetenskaplike besonderhede van eiesoortige plante en diere word vernuftig in die verhaallyn ingevleg. Sy is een van die eerste skrywers in Afrikaans wat kinderliteratuur tot letterkunde verhef.
West Texas Intermediate
West Texas Intermediate (WTI), ook bekend as Texas-ligsoet, is 'n graad van ruolie wat as 'n maatstaf by die bepaling van oliepryse gebruik word. Hierdie graad word as ligte ruolie beskryf weens sy relatief lae digtheid, en as soet weens sy lae swawelinhoud. Dit is die onderliggende kommoditeit van New York Mercantile Exchange (NYMEX) se olietermynkontrakte.
Lucille Ricksen
Lucille Ricksen (22 Augustus 1910 – 13 Maart 1925) was 'n Amerikaanse aktrise. Sy was bekend vir haar rolle in die rolprente The Girl Who Ran Wild (1922), The Social Buccaneer (1923), Behind the Curtain (1924), en The Judgment of the Storm (1924).
Alnitak
Die hoofster is ’n warm blou superreus met ’n absolute magnitude van -6; dit is helderste Klas O-ster in die naglug, met ’n skynbare magnitude van 2. Dit het twee blouerige metgeselsterre met ’n skynbare magnitude van 4, een vir seker vasgestel en die ander interferometries en spektroskopies waargeneem; saam het hulle ’n skynbare magnitude van 1,77. Die sterre is deel van die Orion OB1- en die Collinder 70-assosiasie.
Stelsel
duimnael|links|220px|Alnitak Aa se grootte in vergelyking met dié van die Son (volgens skaal).
Aa se massa is na raming tot 33 times keer dié van die Son en dit is 20 keer so groot. Dit is sowat 21 000 keer so helder soos die Son. Alnitak B is ’n Klas B-ster van die 4de magnitude wat elke 1 500 jaar om Alnitak A wentel. ’n Vierde ster, Alnitak C van die 9de magnitude, is nog nie bevestig as deel van die Aa-Ab-B-groep nie en lê dalk net skynbaar naby hulle.
Suid-Afrikaanse Klas 20E
In Augustus 2013 is die eerste van vyf-en-negentig Klas 20E-dubbelspanning elektriese lokomotiewe vir Transnet Freight Rail op sy onderstel laat sak in Changsha, China. Tien van dié lokomotiewe is deur die Zhuzhou Electric Locomotive Co., Ltd. in China gebou, en die res is deur 'n konsortium in Suid-Afrika gebou.
Metielisosianaat
As 'n uiters giftige en irriterende materiaal is dit uiters gevaarlik vir menslike gesondheid. Dit was die belangrikste giftige stof wat by die Bhopal-ramp in 1984 betrokke was, wat aanvanklik in totaal 3,787 mense en amptelik 19,787 mense doodgemaak het.
Gastroliet
Identifikasie
Geoloë het gewoonlik 'n paar bewyse nodig voordat hulle sal aanvaar dat spesifieke klippe deur 'n dinosourus gebruik is om met sy spysvertering te help. Eerstens moet dit aan alle kante gerond en soms glad wees, want in enige dinosourus se maag sou enige ware gastroliet in 'n wisselwerking met ander klippe en veselmateriaal gewees het.
Laastens glo sommige kenners die klippe moet saam met die dinosourus gevind word wat hulle ingesluk het. Dié laaste kriterium veroorsaak probleme wanneer gastroliete geïdentifiseer word, want gladde klippe wat sonder konteks ontdek word, kan verkeerdelik afgeskryf word as dat dit deur water of die wind gepoleer is. Christopher H. Whittle (1988, '89) het ontledings deur elektroniese mikroskope begin doen om patrone aan gastroliete te ondersoek. Wings (2003) het ontdek gastroliete van volstruise sal buite die skelet gedeponeer word as die karkas selfs net 'n paar dae ná die dood in 'n wateromgewing gelê het. Hy het afgelei dit geld vir alle voëls (met die moontlike uitsondering van moas) vanweë die feit dat hulle bene vol lug is, en dit sou veroorsaak dat 'n karkas wat in water lê, bo sal dryf vir die tyd wat nodig is vir gastroliete om uit te kom.
NGC 1999
Met behulp van kameras van ’n radio- en ander teleskope op die grond is in 2009 vasgestel die gat is waarlik leeg. Die presiese oorsaak word steeds ondersoek, hoewel voorgestel is die dun gasstrale van sommige van die jong sterre in die gebied het gate in die gas en stof geskiet en dat die kragtige bestraling van ’n nabygeleë, ou ster kon gehelp het om die gat te maak. Navorsers glo dié ontdekking behoort te lei tot ’n beter begrip van die stervormimgsproses.
Suid-Afrikaanse Klas 20E
Diens
Twee Klas 20E-lokomotiewe, nommers 20-031 en 20-032, is gekies om gebruik te word op die Bloutrein en is in die gebruiklike blou kleurskema geverf. In Bloutreindiens (sedert vroeg in 2015) vervang hulle die voorheengebruikte Klas 18E op GS-lyne en die Klas 7E op WS-lyne landwyd.
Ben Falcone
Ben Falcone (gebore 25 Augustus 1973) is 'n Amerikaanse akteur en vervaardiger. Hy is bekend vir sy rolle in die rolprente What to Expect When You're Expecting (2012), Enough Said (2013), Tammy (2014), en The Boss (2016).
Gereformeerde kerk Volksrust
Op 16 November 1957 het die gemeente se vrouelidmate ’n Kanselbybel geskenk en in 1963 het ’n lidmaat, Tommie Labuschagne, die houtwerk aan die preekstoel voltooi, ’n jaar nadat die ou orreltjie deur ’n pyporrel vervang is. Die orrel is geskenk deur Kota Badenhorst, al was hy nie ’n lidmaat van die Gereformeerde Kerk nie. In 1975 is die kerkbanke wit geverf en die vloer met rooi matte bedek. Hierdie mooi, geskiedkundige kerkie is vandag (2017) nog in gebruik nadat dit in 1991 vergroot is, toe ds. G.J.V.S. Roos op 6 Mei daardie jaar ’n nuwe hoeksteen gelê het. Op 11 September 1993 het ds. J.J.J. Erasmus ’n gedenksteen onthul met die oog op die gemeente se 100ste bestaansjaar.
Tini Vorster
Die Afrikaans-medium Laerskool Tini Vorster in Nigel is na haar vernoem en die Zanele Mbeki-tehuis by Dunnottar het vantevore haar naam gedra (as die Tienie Vorster-tehuis).
Eurypon duoacanthostyla
Die spons behoort tot die genus Eurypon en tot die familie Raspailiidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Sparaxis bulbifera
Die botterblom (Sparaxis bulbifera) is 'n meerjarige plant en geofiet wat tot die genus Sparaxis behoort en is deel van die fynbos. Die spesie is endemies aan die Wes-Kaap en kom vanaf Hopefield en Saldanhabaai tot by die Kaapse Skiereiland, Worcester en die Agulhasvlakte voor.
Teri Copley
Teri Copley (gebore 10 Mei 1961) is 'n Amerikaanse aktrise. Sy is bekend vir haar rolle in die rolprente Brain Donors (1992) en Enforcer: The Asset, en in die televisiereekse Hunter (1984) en Quantum Leap (1989).
Suid-Afrikaanse Klas 14E
Die Suid-Afrikaanse Klas 14E van 1991 is 'n Suid-Afrikaanse elektriese lokomotief van die Spoornet-era.
Kleure geïllustreer
Die Klas 14E-lokomotiewe was in oranje, grys en rooi kleure geverf, uniek aan die klas. Die Spoornetembleem op die kante met "SPOORNET" onder die embleem gestileer, soos vertoon op die hooffoto, was net van toepassing op no. 14-002, waarskynlik tydens herstelwerk of 'n diens dieselfde tyd toe die rooi laer kante oranje geverf is met donkergrys vensterrame. Slegs no. 14-001 oorleef lank genoeg om die gesogte Bloutreinkleure in 2012 te ontvang.
Roesskaja Prawda
Ondanks die groot invloed van die Bisantynse Ryk se wetgewing op die wêreld van dié tyd en die groot kulturele bande tussen dié ryk en Kiëf-Roes, toon die Roesskaja Prawda geen ooreenkoms met die wette van Bisantium nie. Die gebrek aan lyf- en die doodstraf weerspieël eerder die Skandinawiese denkwyse.
Désirée Nick
Désirée Nick (gebore 30 September 1956) is 'n Duitse aktrise. Sy is bekend vir haar rolle in die rolprente Neurosia: Fifty Years of Perversion (1995), Aimee & Jaguar (1999), Mutti - Der Film (2003), en Goblin.
Sparaxis
Spesies
• Sparaxis auriculata Goldblatt & J.C.Manning
Kollege van kardinale
Die range van kardinale
Kardinale word benoem in verskillende range.
Gangesdal
Oorsprong en boloop
Die belangrikste suidelike syrivier is die Son, wat, soos die meeste suidelike riviere in Indië, van die moesonreën afhanklik is vir water. In teenstelling daarmee ontvang die Ganges en sy noordelike sytakke water sowel van die moesonreëns as van smeltwater van gletsers in die Himalaja. Die middelloop van die Ganges is stadig en modderig. Aan die einde van die reënseisoen word groot dele van die middelloop oorstroom en soms word beddings verskuif.
Ekonomiese betekenis
Die belangrikste kanale is die Bo-Gangeskanaal (tussen 1842 en 1854 gebou), wat by Hardwar begin en 342 km lank is, en die Benede-Gangeskanaal (tussen 1879 en 1880 gebou), wat by Kanpur eindig. Aan die boloop van die Ganges Iê verskeie groot stede, waaronder Delhi en Kanpur ('n opbloeiende nywerheidstad), elk met meer as 1 miljoen inwoners. Agra aan die Joemna en Lucknow, die hoofstad van Uttar Pradesj, is stede met ligte nywerhede. Allahabad het ook ligte nywerhede en is die belangrikste verspreidingsentrum vir landbouprodukte. By Agra is die Agrakanaal een van die belangrikste watervoorsieningskanale van die westelike deel van die Gangesvlakte.
Kulturele betekenis
Meer as 2 miljoen pelgrims besoek Hardwar jaarliks. Dit is 'n ou, heilige stad waar die Hari-ka-Charan, die Voetstap van die Heer (die god Visjnoe). in die rotse ŉ groot aantrekkingskrag vir pelgrims is. Die twee bronriviere word ook as heilig beskou. By Allahabad, geleë by die heilige plek waar die Ganges en die Joemna kruis, word die seremoniële wassery, die Magh Meta, elke jaar gehou. Die seremonie het elke 6 jaar 'n besondere betekenis en word dan die Ardh Koembh Mela genoem. By die geleentheid besoek sowat 4 miljoen pelgrims die stad.
Geheimskrif
Transposisie en vervanging
ODLF
DER
Die Dood van Sokrates
Die Dood van Sokrates (Frans: La Mort de Socrate) is ’n olieverfskildery van 1787 deur die Franse skilder Jacques-Louis David. Soos baie van sy werk uit dié dekade is die onderwerp van die skildery ’n klassieke tema, in dié geval die verhaal van die teregstelling van Sokrates, soos vertel deur Plato in sy Phaedo. In die storie word Sokrates skuldig bevind aan die korrupsie van die jeug van Athene en die bekendstelling van vreemde gode. Hy word tot die dood veroordeel deur die drink van gif. Eerder as om te vlug, gebruik Sokrates die geleentheid as ’n laaste les vir sy studente, en hy gaan sy dood kalm tegemoet.
Die skildery
David gebruik kleur om die emosie te beklemtoon. Die skakerings van rooi is dowwer aan die buitekant en word helderder na binne, waar dit ’n hoogtepunt bereik in die rooi kleed van die man wat die beker gif vashou. Die enigste twee kalm mans, Sokrates en Plato, is in wit en grys geklee.
Skoterlandse Kompanjie
Die kompanjie het 6.500 hektare hoogveen in suidoos Friesland gekoop en het dit laat uitgraaf. Turf was in dié dae die belangrikste brandstof en hierdie here-veen het die basis gelê vir die ontwikkeling van die stad Heerenveen. Baie geld is daar verdien aan die bruin goud.
Nemesia ionantha
Nemesia ionantha is 'n plant wat deel is van die Scrophulariaceae familie.
Rena Niehaus
Rena Niehaus (gebore 18 Desember 1954) is 'n Duitse aktrise. Sy is bekend vir haar rolle in die rolprente La orca (1976), Oedipus orca (1977), Damned in Venice (1978), en Desperate Crimes (1993).
Othonna quinquedentata
Othonna quinquedentata is 'n struik wat endemies aan die Wes-Kaap en die Oos-Kaap is. Die plant word tot 1 m hoog, is deel van die fynbos en blom van Oktober tot Maart.
Suid-Koreaanse nasionale sokkerspan
Die Suid-Koreaanse nasionale sokkerspan (Koreaans: 대한민국 축구 국가대표팀/大韓民國 蹴球 國家代表팀, Daehan Min'guk Chukgu Gukga Daepyo Tim) is 'n span sokkerspelers wat Suid-Korea in internasionale wedstryde verteenwoordig, soos vir die Sokker-Wêreldbeker of die Asiese beker (Asia Cup).
Piet van Maarleveld
Legendariese fotograaf
’n Hoogtepunt in sy lang loopbaan was toe die koshuis Gatland (Ons Huis) in 1975 afgebreek is om plek te maak vir die geboue wat later die skool vir sosiale en owerheidstudies sou huisves. Van Maarleveld het gevra dat die slopers hom laat weet wanneer die gewel omgestoot sou word. Dit het vir ’n dramatiese foto gesorg wat vandag saam met duisende ander in die NWU-argief bewaar word.
Lampranthus turbinatus
Lampranthus turbinatus is 'n vetplant wat hoort tot die genus Lampranthus. Die spesie is endemies aan die Oos-Kaap.
Piet van Maarleveld
Koster
Van Maarleveld was (sigaret in die mond) ’n bekende gesig op Potchefstroom, maar het sy gewoonte van 40 sigarette per dag omstreeks 2012 gestaak, toe hy in die hospitaal opgeneem is vir ’n operasie en verbied is om daar te rook.
Cygnus OB2
Onlangse opnames, wat wissel van radio- tot X-straal-golflengtes, is gedoen om te probeer verstaan hoe die prosesse van ster- en planeetvorming op so ’n groot skaal plaasvind. Dit sluit studies van die Chandra-X-straalsterrewag, Spitzer-ruimteteleskoop en Herschel-ruimtesterrewag in.
Lyda Roberti
Lyda Roberti (20 Mei 1906 – 12 Maart 1938) was 'n Amerikaanse aktrise. Sy was bekend vir haar rolle in die rolprente Million Dollar Legs (1932), Torch Singer (1933), College Rhythm (1934), en Nobody's Baby (1937).
Perth-lughawe
Dit is die vierde besigste lughawe in Australië gemeet aan passasiersbewegings en val binne die grense van die Stad Belmont, Stad Kalamunda en die Stad Swan. Perth-lughawe het saam met Jandakot-lughawe, die ander burgerlike lughawe binne Perth se metropolitaanse gebied, 'n totaal van 362 782 vliegtuigbewegings in 2017 aangeteken.
Landvervoer
Padtoegang na Terminale 3 en 4 vanaf die middestad is via Tonkin Highway en Dunreath Drive. Terminale 1 en 2 is toeganklik via Tonkin Highway en Airport Drive. Alle terminale word bedien deur 'n aantal private huurbusoperateurs wat normaalweg deur die meeste groot hotelle in die middestad bereik kan word.
Die lughawe word tans nie per spoor bedien nie, maar die konstruksie van die lughawelyn sal die lughawe met die Midlandlyn verbind in 2021.
Uitkykplekke
Die tweede waarnemingsgebied is aan die westekant teen die drumpel van aanloopbaan 03 geleë langs Dunreath-rylaan. Die publieke besigtigingsarea het 'n skuiling in die vorm van die bakwerk van 'n Boeing 747, en vertoon inligting oor die geskiedenis van lugvaart.
Eurypon inuisitatiacanthostyla
Die spons behoort tot die genus Eurypon en tot die familie Raspailiidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Malmesburyluisie
Die Malmesburyluisie (Leucospermum parile) is 'n blomdraende struik wat tot die genus Leucospermum behoort en deel van die fynbos-bioom vorm. Die plant is endemies aan die Wes-Kaap, waar dit van Dassenberg tot by Paardeberg voorkom. Die struik word 1.5 m hoog en dra blomme van Julie tot November.
Louis Botha (predikant)
Ds. Botha was hierna van 1959 tot 1989 sowat 30 jaar lank professor aan die Hammanskraalse Teologiese Skool. Hy het sy emeritaat in 1990 aanvaar toe hy reeds 70 jaar oud was en sowat 46 jaar nadat hy sy loopbaan begin het as predikant van Dordrecht.
Kloofluisiesbos
In Engels staan dit as die Kloof Fountain pincushion bekend.